ҚСЗИ - әлемнің үздік ақыл-ой орталықтары рейтингіне енді
DATE: 01:32, 07 Ақпан 2018 | GMT +5
TITLE: ҚСЗИ - әлемнің үздік ақыл-ой орталықтары рейтингіне енді
URL: https://kaz.inform.kz/news/kszi-alemnin-uzdik-akyl-oy-ortalyktary-reytingine-endi_a3145403/
META: DATE: 01:32, 07 Ақпан 2018 | GMT +5
TOTAL WORDS: 389
AUTHOR(S):
TEXT: Рейтинг профессор Джеймс МакГан жетекшілігіндегі «Талдау орталықтары және азаматтық қоғам» бағдарламасы аясында құрылады. Америкалық университет 2017 жылы 7815 зерттеу орталықтарының қызметіне талдау жүргізген. Оның 28-і қазақстандық орталықтар болған. Мемлекеттер бойынша талдау орталықтарының саны. Қазақстан стратегиялық-зерттеулер орталығының бүкіләлемдік ақыл-ой орталықтары рейтингіндегі орны. 2017 жылдың қорытындысына сәйкес, «Әлемнің үздік ақыл-ой орталықтары » бүкіләлемдік рейтингінде Қазақстанның стратегиялық зерттеулер институты 140-орынға көтерілді. Кезекті рет ҚСЗИ негізгі рейтингке енген жалғыз қазақстандық «ақыл-ой орталығы» атанды. Талдау орталықтарының бүкіләлемдік топ-рейтингі. Сонымен бірге, рейтингте 55 түрлі номинация бар, олар 4 негізгі топқа бөлінген. Рейтингтің кейбір номинацияларында ҚСЗИ өз позициясын жақсартып, сақтап қалды. Мысалы, «Қорғаныс және ұлттық қауіпсіздік саласындағы жетекші аналитикалық орталықтар» номинациясында ҚСЗИ 4 орынға көтеріліп, 91 орынды иеленді, яғни Қазақстан мен Орталық Азия елдерінен бұл номинация бойынша енген жалғыз «аналитикалық орталық» болды. «Қорғаныс және ұлттық қауіпсіздік саласындағы жетекші аналитикалық орталықтар». «Орталық Азиядағы жетекші аналитикалық орталықтар» номинациясында ҚСЗИ өз позициясын сақтап, Экономикалық және әлеуметтік даму орталығынан кейін екінші орынға ие болды. 2017 жылғы рейтинг нәтижесі бойынша осы номинацияда жетекші орындарға Қазақстанның басқа да сараптамалық құрылымдары ие болды: Ұлттық экономика министрлігінің Экономикалық зерттеулер институты, ҚР Қорғаныс және аэроғарыш өнеркәсібі министрлігінің Әскери-стратегиялық зерттеулер орталығы, Қоғамдық мәселелерді талдау орталығы, Назарбаев университеті жанындағы Ұлттық талдау орталығы, ҚР БҒМ ҒК Р. Сүлейменов атындағы Шығыстану институты, Қазақстан менеджмент, экономика және болжау институты, Әлемдік экономика және саясат институты, «Нұр Отан» партиясының Саяси талдау және стратегиялық зерттеулер орталығы және басқалар да бар. «Энергетика және ресурстық саясат саласындағы жетекші аналитикалық орталықтар» және «Жетекші мемлекеттік аналитикалық орталықтар» атты екі номинация бойынша ҚСЗИ өзінің 2016 жылы иеленген позицияларын сақтап қалды. Рейтинг зерттеуге қатысатын орталықтарға, сондай-ақ экономикалық және саяси зерттеулер саласындағы 4 мыңнан астам сарапшылар мен саясаткерлерге, журналистерге жүргізілген сауалнама нәтижелері негізінде құрастырылады. Рейтинг жасаудың қорытынды кезеңіне беделді сарапшылар тобы қатысып, олардың пікірлері бойынша қорытынды шешім шығарылады. Рейтингті жасау үшін «аналитикалық орталықтарды» жіктейтін географиялық орналасуы, функционалдық және ұйымдастырушылық бағыты, ғылыми-талдамалық жұмыстың сапасы мен беделі, орталықтың «танымалдылығы», брифингтер мен ресми кездесулердің саны сияқты 30-дан астам әртүрлі критерийлерді қолданып, сондай-ақ арнайы жетістіктері үшін бірқатар номинациялар қамтылды. Әлемдік «Global Go To Think Tank Index Report» рейтингісін жарияламас бұрын дүниежүзінің 150 қаласында, оның ішінде Астанада да «Why Think Tanks Matter 2018» жыл сайынғы жаһандық форумы шеңберінде бір уақытта әр түрлі іс-шаралар өтті. 2018 жылы Қазақстан Республикасы Президенті жанындағы Қазақстан стратегиялық зерттеулер институтының құрылғанына 25 жыл толады. Қазақстан Республикасының Президенті Н. Ә. Назарбаев Институтты құру туралы Жарлыққа 1993 жылы 16 маусымда қол қойған болатын
